Hlina, Alojz, poslanec NR SR (2015-09-23):
Vážená pani predsedajúca, vážený pán minister, sa ma aj (ruch v sále) kolegovia pýtajú, či aj tomuto rozumiem. Ja som... (ruch v sále) v prvom čítaní... (Neutíchajúci ruch v sále.) Viete čo, ja znesiem veľa, kľudne. Ja aj v prvom čítaní som vystúpil a som mal podľa mňa vcelku taký konštruktívny návrh, že keď, ja som, prísne vzaté, nie proti kvótam. Ale keď, filozoficky, tak to skúsme opatrne, hej, že nedajme to na prvú ranu a nedajme toho veľa, lebo nevieme, čo to urobí, je to krehučké, aby sme neboli kontraproduktívni, hej, že, aby sa to proste nevypomstilo. Čiže som si dovolil dať taký návrh, že filozoficky, že postupne a nejak to vyhodnocovať operatívne, a by sa nám to možno začalo javiť, že pri pätnástke stačí, tak to stopneme. Hej, ale pozrel som si, že nič z toho nepadlo na úrodnú pôdu, však prečo by aj. Tak ale nebol by som vystúpil, pán minister, aj na asi potešenie mojich kolegov niektorých, ktorým neviem prečo tak hrozne vadí, že vystupujem (povedané so smiechom), ja na niektoré príspevky špeciálne niekoho sa tiež až tak moc neteším. Ale nevadí. Ja chcem byť vecný v tomto a krátky budem. Donútil ma k tomu pozmeňovací návrh pána Jarjabka, hej, kde vlastne, viete, ja vám poviem filozoficky. My sme sa rozhodli a ja v zásade nie som fakt, opakujem sa, proti tomu, že poďme zlepšiť postavenie našej domácej hudobnej scény a tvorivých ľudí, lebo to, tvorivosť je fantázia a každá dynamika a v každej slušnej krajine je postavená na tvorivosti. To som za, filozoficky. Len vy ste, až teraz sme sa vlastne dozvedeli, že čo to je to slovenské hudobné dielo. Rozumiete, že vy ste išli chrániť slovenské hudobné dielo a vlastne až pozmeňovacím návrhom pána Jarjabka sme si to už konečne zadefinovali, že toto je to slovenské hudobné dielo. Hej, vyňali ste z toho to, čiže, keď niekto zahrá pekne Chopina, že to už nebude slovenské hudobné dielo, lebo doteraz vlastne v zásade sa dá povedať, že ten, kto pekne zahral Chopina, tak bol interpretom toho, čiže, prísne vzaté, mohlo to byť. Hej? Alebo zaspieval Hallelujah, veď tuná minulé aj vianočné koledy spievali po anglicky, Hallelujah, čiže to tiež tá slečna ani nezložila hudbu, ani slová k tomu a celkom pekne to zaspievala, ale nevhodne, čiže ani to sa už nebude rátať. Čiže my sme sa naozaj, to chcem povedať ako absurditu toho, čiže po, na veľkom ťažení, to jak, že idete ochrániť Jeruzalem, a potom vlastne v polke cesty sa zastavíte, a že kde je ten Jeruzalem. Viete. A idete smerom na Minsk. Viete, že to sú, tiež treba mať v tom jasno, že tak dobre, ak ideme chrániť slovenské hudobné dielo, podľa mňa by bolo dobré vedieť o niečo skôr, že čo vlastne je to slovenské hudobné dielo. Tak teraz sme sa konečne pozmeňovacím návrhom pána Jarjabka dozvedeli, že čo vlastne je to slovenské hudobné dielo pre potreby tohto zákona. To je len možno skôr procesne. Ale, ale mňa, ale to je prvá, prvý podnet. A druhý podnet, ja chcem upozorniť vážených občanov a ľudí tejto krajiny, vyzerá to zle. Vážení, vyzerá to zle, lebo v spoločnej správe ste cizelovali ustanovenie § 28b či c, kde ste povedali, že tým slovenským hudobným dielom, ktoré sa započítava, nie je, a teraz ma počúvajte dobre, nie je doplnkové vysielanie, to nerozporujem, ale nie je ani hudobné dielo, ktoré je z väčšej časti sprevádzané hovoreným slovom, ergo rap.	Vážení, viete, čo je rap? Pán minister, vy viete ešte podľa mňa, čo je rap, pán Jarjabek už asi nevie. Proste, zjednodušene, v zásade, teraz neviem, či je dobré alebo zlé, proste ide peklo, na nás sa valí peklo. Čiže do tých 20 % sa rap zarátavať nebude. Teraz čo to je? Čiže je to pomsta pána Maďariča Egovi a Rytmusovi a neviem komu. Hej? Čiže proste tie rádiá ich, nebudú ich hrať, lebo ich v zásade nemôžu vydeklarovať, že sú v tej kvóte. Hej? Nebudú ich hrať. Alebo, alebo ich budú hrať nad tú kvótu. To znamená, potom rádio bude načisto peklo. Čiže 20 % pôjde Habera a spol. a potom pôjde ešte rap, Ego, Rytmus, neviem kto všetko. Čiže... (Reakcia z pléna.) Elán bude s Habera a spol. To je, to je všetko v poriadku. To je tých 20 %. (Reakcia z pléna.) A potom nad tú sumu budete mať rap. A, pán minister, viete, čo je rap, nie? To oni tak, ide hudba a oni teda do toho tak hovoria. To je rap. (Smiech v sále.) Fakt. (Povedané so smiechom a smiech v sále.) Hovoria, častokrát vulgárne, hore, dole, nevadí, ale proste to mladí počúvajú. Aj ja sem tam sa prichytím, aj ja sa prichytím, že sa započúvam do rapu. (Reakcie z pléna.) Prosím? (Reakcie z pléna.) Ale, ale to hudobné dielo sa nezarátava do tých 20 %, pokiaľ je to hudobné dielo, ktoré väčšinu tvorí hovorené slovo. No a jasné, že je to hovorené slovo. Ale ja..., keď, pán Senko vy určite viete, čo je rap. Na Hriňovej, rap je rap. A proste, vy ste cizelovali v spoločnej správe, že rap sa tam nezarátava. No, nuž, čiže sú dve možnosti, vážení, dve možnosti. Nebudú ho hrať alebo ho budú hrať ešte nad tú kvótu. Aj podľa mňa aj jedno, druhé je peklo. Proste, takto to dopadlo. Pán minister, neviem, kto vám to vycizeloval v tej spoločnej správe, ale vy ste proste... Aj moje dcéry počúvajú rap. Teda viac ako ja. Ja sem-tam, moje dcéry často a kopu mladých ľudí počúva rap. (Reakcia z pléna.) To je taký. Dokonca tí, čo spievajú rap, majú aj také, také protest songy, že tak socio..., soc..., majú ako, že sú empatickí k sociálnym témam, na rozdiel možno od nejakých hudobníkov, ktorí: láska, prší a opitý som šiel ráno, ale, ale títo raperi častokrát sú aj, by som povedal, aktuálne na dianie spoločnosti. Čiže tu je pes zakopaný, čiže vlastne vy ste ich odstavili. Týmto šialeným, šialeným cez Košice (povedané so smiechom), ale proste ste im to dali, proste raperi sú out. (Reakcia z pléna.) A mali sa naučiť spievať. To zaznie. Všetkým, mladí ľudia, poslanec SMER-u vám odkazuje, naučte sa spievať. Pardon, už položartom. Pán minister, ja neviem, čo je vašou vlajkovou loďou. Ja som sa tu dneska tomu venoval. Pán Žiga má zákon o odpadoch. Hej? Pán Glváč tu príde, zajtra alebo kedy tu príde štátna služba profesionálnych vojakov. Pán Počiatek to tu včera zbalil s jeho vlajkovou loďou (povedané so smiechom), došiel sem ráno, vyhlásil vojnu Googlu, večer zbalil svoju vlajkovú loď a, a zapovedal, že vzdáva to. Jeho stavebný zákon hotovo, vymaľované. Čo je vašou vlajkovou loďou, pán minister? Tento, táto záchrana slovenskej populárnej hudby? Toto je vašou vlajkovou loďou? Ja neviem. Ak je toto vašou vlajkovou loďou, tak som si dovolil upozorniť, že ste tam mali určité chyby v procese, lebo až teraz sme sa dozvedeli, čo je to tým dielom. A druhá vec, odstavili ste rap. Ja viem, že veľa ľudí nebude plakať do postele kvôli tomu, ale podľa mňa, už ten rap ako tak integrálnou súčasťou populárnej hudby sa stal. Ďakujem pekne.